b"\n_START_ARTICLE_\nMadonna (Edvard Munch)\n_START_SECTION_\nT\xc3\xadtol\n_START_PARAGRAPH_\nEncara que es tracta d'una presentaci\xc3\xb3 molt inusual, \xc3\xa9s possible que fos una pintura de Maria, la mare de Jes\xc3\xbas, el t\xc3\xadtol de Madonna pot estar destinat espec\xc3\xadficament com una representaci\xc3\xb3 de Maria, encara que Munch utilitza m\xc3\xa9s d'un t\xc3\xadtol, tant Dona que estima com Madonna. Munch no \xc3\xa9s fam\xc3\xb3s per obres d'art religioses i no era conegut com a cristi\xc3\xa0. L'afinitat a Maria tamb\xc3\xa9 podria tenir com a objectiu, tanmateix, un \xc3\xa8mfasi  en la bellesa i la perfecci\xc3\xb3 de la seva amiga i model Dagny Juel-Przybyszewska, i una expressi\xc3\xb3 del seu culte en ella com un ideal de dona.\n_START_SECTION_\nRobatori\n_START_PARAGRAPH_\nEl 29 de mar\xc3\xa7 de 1990 una versi\xc3\xb3 de Madonna i d'altres tres obres d'art van ser robades de la Galeria Kunsthuset AS a Oslo. El 22 de juny de 1990, la policia trobava tres de les obres d'art a una casa privada a Drammen, Noruega. La quarta havia estat localitzatda el dia anterior a una casa privada als voltants de Sande. Durant els processos judicials, Ole Christian Bach era el sospit\xc3\xb3s d'haver organitzat tant el robatori com la seva manipulaci\xc3\xb3. Al setembre de 1992, Bach va ser condemnat a pres\xc3\xb3 per set mesos per manipulaci\xc3\xb3 d'objectes robats.  _NEWLINE_Diumenge 22 d'agost de 2004, al Museu Munch una versi\xc3\xb3 de Madonna i El crit van ser robats per homes emmascarats amb armes de foc. Els lladres van obligar els gu\xc3\xa0rdies del museu que es tiressin a terra i van escapar en una camioneta negra, que la policia va trobar m\xc3\xa9s tard abandonada. Ambdues pintures van ser recuperades per la policia d'Oslo el 31 d'agost de 2006. A l'endem\xc3\xa0, Ingebj\xc3\xb8rg Ydstie, director del Museu Munch, va dir que l'estat de les pintures era molt millor de l'esperat i que els danys, incloent un forat de 2,5 cm en la pintura de la Madonna, podrien ser reparats."